Zenta község statútuma (Zenta Község Hivatalos Lapja, 4/2019.sz.) 103. szakasza alapján, azon kezdeményezés szerint, hogy folytassunk le közvitát a Zenta község területén a közjavak használata utáni térítmény összegéről szóló rendelet módosításáról és kiegészítéséről szóló rendelet tervezetéről, Zenta község Községi Tanácsa 2021. november 30-án

**Ö S S Z E H Í V J A**

**A KÖZVITÁT**

**ZENTA KÖZSÉG TERÜLETÉN A KÖZJAVAK HASZNÁLATA UTÁNI TÉRÍTMÉNY ÖSSZEGÉRŐL SZÓLÓ RENDELET MÓDOSÍTÁSÁRÓL ÉS KIEGÉSZÍTÉSÉRŐL**

Meghívunk minden érdekelt alanyt, aki szeretné kifejezni véleményét, szeretne megjegyzést vagy sugallatot adni a Zenta község területén a közjavak használata utáni térítmény összegéről szóló rendelet módosításáról és kiegészítéséről szóló rendelet tervezetéről és szeretne részt venni a közvitán, amelynek megtartására **2021. december 14-én (kedd)**, **17,00-től 18,00 óráig** kerül sor a zentai Városháza Andruskó-termében, Fő tér 1. sz. alatt.

A szóban forgó aktus tervezetét az érdekeltek megtekinthetik és letölthetik Zenta község hivatalos honlapjáról, a www.zenta-senta.co.rs címen, vagy Zenta község épületének 22-es számú irodájában, Fő tér 1. sz.

**Szerb Köztársaság**

**Vajdaság Autonóm Tartomány**

**Zenta község**

**Zentai Községi Képviselő-testület**

**Szám: 43-4/2021-I Ceglédi Rudolf, okl. építőmérnök s. k.**

**Kelt: 2021. november 30-án Zenta község Községi Tanácsának az elnöke**

**Z e n t a**